Marka magaalo ka mida Soomaaliya sida Muqdisho uu qarax ka dhaco, kaddib qaraxaasi uu wax yeeleeyo dad Soomaali ah, inta badan waxaa xanuunka la qeybsada, oo u danqada qabiilkooda ama xigtadooda, balse Soomaalida kale ee ku kala nool magaalooyinka kala duwan sida Hargeysa, Garowe, Baydhabo, Kismaayo, Dhuusamareeb, Jowhar, Jigjiga, Gaarisa iyo Jabuuti ka danqasho iyo muujin dareen Soomaalinnimo iska daaye waxa ay maqaayadaha la fadhiyaan shaax iyo sheeko; ka falcelin iska daa’e xitaa wax iskama beddalo dareenkoodii Soomaalinnimo, balse maalinta ay wax soo gaaraan dad ay isku reer yihiin ama ka soo jeeda gobaladooda, inta ay ka falceliyaan ayay muujiyaan dareenkooda tolnimo.
